tomron87/hebrew-wikipedia-sentences-corpus huggingface dataset:
בתי ספר אלו, שנוסדו בתאריכים שונים מסוף המאה ה-14 ועד תחילת המאה ה-17, היו באופן מסורתי פנימיות לבנים בלבד, אך כיום רבים מהם מקבלים גם תלמידים יומיים מבחוץ.
כיום המושג משמש בעיקר לתיאור בתי ספר פרטיים הדורשים תשלום שכר לימוד המגיע לעשרות אלפי ליש"ט בשנה.
עם זאת חלקם מציע מלגות לתלמידים מוכשרים מעוטי יכולת.
חוק בתי הספר הציבוריים של 1868 יצר רפורמה והסדרה ברורה של "בתי ספר הציבוריים" וסיפק את ההגדרה החוקית הראשונה עבורם: בתי ספר הפתוחים לקהל המשלם שכר לימוד מכל מקום במדינה.
וזאת לעומת, למשל, בתי ספר מקומיים הפתוחים רק לתושבים מקומיים, בתי ספר דתיים הפתוחים רק לחברי כנסייה מסוימת ובתי ספר שהיו מבוססים על גילדות של בעלי מקצוע.
כמו כן, נקבע כי בתי ספר אלו יהיו כפופים לניהול ולפיקוח ציבורי, וזאת בניגוד לבתי ספר פרטיים שנוהלו למטרת השאת הרווח לבעלים.
שני בתי ספר פרטיים נוספים שנבחנו על ידי ועדת קלרנדון שקדמה לחוק של 1868, בית ספר סיינט פול בלונדון ובית הספר טיילור למסחר , שהיו בתי ספר יומיים, טענו בהצלחה שאינם צריכים להיות כפופים למערכת הפיקוח הציבורית.
עם זאת, כשמדובר לעיתים על תשעה בתי ספר מסוג "פאבליק סקול", נכללים שני בתי ספר אלו ברשימה.
עד מלחמת העולם השנייה היה תפקידם המעשי של הפאבליק סקולס הכנת תלמידים בני המעמד העליון באנגליה ובוויילס לתפקידם באליטה הבריטית והלימודים בהם היו סימן היכר לשייכות למעמד העליון.
במשך שלוש מאות שנה שלחו הקצינים והמנהלים הבכירים של האימפריה הבריטית ברחבי העולם את בניהם חזרה לאנגליה ללמוד בפנימיות הפאבליק סקולס ולהתחנך כג'נטלמנים.
האתוס של הפאבליק סקול של המאה ה-19 קידם רעיונות של שירות לכתר ולאימפריה.
השינויים החברתיים שחלו בבריטניה בין שתי מלחמות העולם ובמיוחד לאחר מלחמת העולם השנייה, הביאו לירידה בחשיבות המעמדות העליונים בבריטניה.
לעומת זאת, התרחבות החינוך הציבורי הבריטי באותה תקופה, ורמתו של חינוך זה, שנתפסה לעיתים כנמוכה יחסית, וחששות נוספים שקושרו למערכת החינוך הציבורית, דחפה הורים בעלי אמצעים למערכות של פאבליק סקולס ובתי ספר פרטיים אחרים.
בשנת 2000 כ-90 מ-100 התיכונים הטובים בבריטניה היו בתי ספר הגובים שכר לימוד, וזאת למרות שבתי הספר הפרטיים מחנכים רק %7 מהאוכלוסייה.
ב-2009 שכר לימוד שנתי אופייני לפאבליק סקול עמד על כ-30,000 לירות שטרלינג.
פבריציו טרדוצ'י (באיטלקית: Fabrizio Tarducci; נולד ב-17 באוקטובר 1976), ידוע בשם הבמה פאברי פיברה (Fabri Fibra), הוא ראפר איטלקי.
האלבומים שהוציא נמכרו בכשני מיליון עותקים סך הכל.
טרדוצ'י נולד בקומונה סניגליה שבמחוז מארקה שבאיטליה.
אחיו הקטן הוא הראפר והמפיק המוזיקלי נסלי.
הוא התעניין במוזיקה מגיל צעיר.
כתב וביצע את שירו הראשון כשהיה בן 17. בעקבות הצלחתו המחתרתית, החל פברי פיברה להופיע ברחבי איטליה.
בשנת 2000 הקים את הלייבל Teste Mobili Records, ושיתף פעולה עם הרכבי ראפ איטלקיים שונים.
בשנת 2002 הוציא פאברי את אלבום הסולו הראשון שלו, Turbe giovanili, אותו כתב והקליט פאברי והפיק המפיק האיטלקי נפפה.
האלבום זכה במעמד "אלבום זהב" על מכירת 50,000 עותקים באיטליה.
בשנת 2004 הוציא את אלבומו השני, Mr.
האלבום היה לאלבומו הראשון של פיברה אשר הגיע למצעד האלבומים האיטלקי, תוך שהגיע למקום ה-63. כמו אלבומו הקודם, זכה האלבום במעמד "אלבום זהב".
בשנת 2006 הוציא את אלבומו השלישי, Tradimento.
האלבום הפך במהרה להצלחתו המסחרית הגדולה ביותר, תוך שהגיע למקום הראשון שמצעד האלבומים האיטלקי ומכר כ-120,000 עותקים בשנה הראשונה לצאתו, מה שזיכה אותו במעמד "אלבום פלטינה".
בשנת 2007, לאחר שחתם בחברת יוניברסל מיוזיק איטליה, הוציא את אלבומו הרביעי Bugiardo.
האלבום זכה להצלחה נאה, אך טרם הצליח לשחזר את הצלחתם של אלבומיו הקודמים.
שנתיים לאחר מכן, בשנת 2009, הוציא את אלבומו החמישי, Chi vuole essere Fabri Fibra.
בשנת 2010 הוציא את אלבומו השישי, Controcultura.
האלבום הגיע למקום הראשון במצעד האלבומים האיטלקי ואף נכנס למצעד האלבומים של שוודיה, תוך שנכנס למקום ה-79.
בשנת 2013 הוציא את האלבום Guerra e pace.
האלבום זכה לשבחים רבים ממבקרי המוזיקה ומכר כ-70,000 עותקים באיטליה.
בהמשך, בשנת 2015, הוציא את גרסת ההופעה לאלבום.
בשנת 2017 הוציא את האלבום Fenomeno.
מהאלבום הצליח הסינגל "Pamplona", שהגיע למקום הראשון במצעד השירים האיטלקי וזכה לעשרות מיליוני צפיות ביוטיוב.
בפברואר 2019 התארח בשירו של הזמר מחמוד, "Anni 90", מתוך אלבום הבכורה שלו, Gioventù bruciata.
באפריל של אותה השנה התארח בלהיטו של המפיק האיטלקי צ'ארלי צ'ארלס, "Calipso", שהגיע למקום הראשון במצעד הסינגלים האיטלקי.
פאבלו קאצ'ז'יאן (בספרדית: Pablo Katchadjian; נולד בבואנוס איירס ב-1977) הוא סופר ארגנטינאי ממוצא ארמני, שפרסם ספרי שירה, רומנים וכתיבה בז'אנרים ספרותיים חדשים וניסיוניים.
הוא פרופסור באוניברסיטת בואנוס איירס ובאוניברסיטה הלאומית לאמנויות.
ספריו תורגמו לאנגלית, צרפתית, עברית, ארמנית ופורטוגזית.
ספרו "El Aleph engordado" הוא פיתוח של ספרו של חורחה לואיס בורחס "האל"ף" ("El aleph") .
קאצ'ז'יאן נתבע באשמת הפרת זכויות יוצרים בידי יורשתו של בורחס, מריה קודמה , והמשפט שעסק בסוגיות של ניכוס ספרותי התפרסם מאוד.
קאצ'ז'יאן טען שבניגוד לפלגיאט, ספר שמציג בגלוי את מקורותיו ומתבסס עליהם ליצירת יצירה חדשה שאינה נגזרת של היצירה הקודמת אינו מפר את זכויות היוצרים אלא מדובר בז'אנר ספרותי נפרד וראוי.
ב-2017 לאחר סאגה משפטית ממושכת זוכה קאצ'ז'יאן מהאשמות נגדו וזכה במשפט.
ספרו "תודה" ראה אור בעברית ב-2014 בהוצאת זיקית.
ספרו "חופש מוחלט" ראה אור בעברית ב-2017 במהדורה מוגבלת בהוצאת תשע נשמות, וזמין בפורמט דיגיטלי.
בתחום השיווק הדיגיטלי, פאבלישר ("מוציא לאור") הוא בעלים של תוכן דיגיטלי נגיש, כגון אתר אינטרנט או אפליקציה, בו ניתן להטמיע פרסומות שיוצגו לצרכני התוכן שבבעלותו.
המפרסם יכול להתאים אצל הפאבלישר את החשיפה לקהל היעד הרצוי לו.
סוכנויות פרסום שונות מציעות הטמעת פרסומות בתכנים של פאבלישרים שונים כדי להגיע למגוון קהלים.
בתעשיית השיווק המודרני המילה "Publish" מצביעה על גופים ה"מארחים" מבקרים רבים, ומאפשרים לעסקים ולמותגים להציג דרכם מסרים שיווקיים.
גופים אלו הם אתרי התוכן המקוונים הגדולים, אך גם גופי תוכן ומדיה כדוגמת זכייניות טלוויזיה, ואף יישומים מקוונים.
לעיתים נעשה שימוש במילה "מדיה" כאשר מתכוונים לפאבלישרים, המשמשים כבמה לחשיפת תוכן פרסומי עבור עסקים וארגונים.
עם התרחבות השימוש באינטרנט בשנות התשעים, הופיעו אתרי התוכן הראשונים אשר ריכזו תכנים בתחומים שונים והפכו למעין עיתון מקוון.
עם הזמן התפתחו אלו לאתרים המציעים גם הפניות לאתרים ויישומים שונים ברשת, תחת ההגדרה פורטלים, לצד יכולות חיפוש ואינדקסים.
בין האתרים הבולטים הראשונים ניתן למנות את Yahoo!, AOL ו-AltaVista.
ב-2005 החלה פייסבוק לצבור משתמשים, ולבסוף הפכה לאתר התוכן הגדול בעולם, אף כי מדובר בתוכן המיוצר על-ידי המשתמשים ולא על ידי פייסבוק עצמה.
גבינת פאג או גבינת האי פאג (בקרואטית: Paški sir) היא סוג קרואטי של גבינת חלב כבשים קשה בטעמים מובהקים שמקורה באי האדריאטי פאג.
היא נחשבת בדרך כלל למפורסמת ביותר מבין כל הגבינות המיוצרות בקרואטיה וניתן למצוא אותה גם בשווקים רבים מחוץ למדינה.
ב-1774 כתב סופר המסעות אלברטו פורטיס, בדרכו לדלמטיה, על מוצרי האי פאג, כולל מלח ים, דבש מרווה, צמר וגבינת פאג.
עד תחילת המאה ה-20 היו לתושבי פאג בקתות אבן יבשה משלהם, בהן חלבו את הכבשים והכינו גבינת פאג.
בתי האבן הללו היו מעוטרים בגבעונים ובקנים מהשדות הסמוכים, הבקתות נבנו מחוץ לעיר על הגבעות הסלעיות שמעל כרי המרעה.
רוב שטחי המרעה ממוקמים עד היום בחלקים ההרריים של האי וניתנים לזיהוי על ידי קירות האבן היבשה המקיפים אותם.
מרחוק, חומות האבן המורכבות דומות לתחרת האי פאג המפורסמת (paška čipka) כשהן חוצות את הפסגות הסלעיות.
מבחינה היסטורית, לא הייתה בעלות פרטית כלשהי על שטחי המרעה בזמנו והכבשים רעו בחופשיות על כל האדמה.
עם הזמן הפכו שטחי המרעה אט אט לבעלות פרטית.
אז הרועים חזרו לעיירות ובקתות האבן שלהם הפכו לבתי מרעה.
כאשר רועי צאן יצאו אל שטחי המרעה כדי לטפל בכבשים שלהם, הנשים קיבלו על עצמם את התפקיד של יצרניות הגבינות.
גבינת הפאג קיבלה לאט, אבל בהתמדה, חשיבות לא רק כמזון למקומיים, אלא גם כסחורה לשיווק ברחבי קרואטיה וכך הפכה גבינת הפאג למקור הכנסה חשוב לתושבי הכפר והאי.
לאי פאג מסורת ארוכה של ייצור גבינות וחקלאות והוא האי המחורץ ביותר בים האדריאטי, המספק תנאים מושלמים לייצור גבינה.
הנוף המזרחי של האי פאג נשלט על ידי רכס ההרים מכיוון היבשת, הולביט.
בפסגות המושלגות הללו מצטבר אוויר חם וגם קר ובמיוחד בחורף, שמוליד את הפאג בורה (רוח).
זוהי רוח חזקה, קרירה ויבשה שצוברת כוח כשהיא נושבת ונופלת במורדות הדרומיים של ולביט אל הים השקט שמתחתיה.
לאחר מכן הבורה מתייבשת והופכת לאבק מלח יבש, שאותו היא מפזרת על כל האי פאג, והופכת אותו ללבן ולמלוח.
בתנאים אלה על הגבעות הסלעיות של פאג, קיימים רק מיני צמחים עמידים וארומטיים ששורדים.
הידועה והיקרה ביותר היא המרווה הריחנית של פאג.
ישנן מושבות רבות של הצמח הפרחוני הסגול זהה המעטרות את אבן הגיר הלבנה והטהורה בחודש מאי, וממלאות את האוויר בניחוחם.
על צמחייה מלוחה וארומטית כל כך, רועה בחופשיות סוג הכבשים האוטוכטוני של פאג, ומעניק לכבשים המקומיות איכויות וטעם ייחודיים בחלב שלהן, אשר מחלחל לטעמה של גבינת פאג.
היצרנים העיקריים של גבינת פג התאגדו כדי ליצור עמותה במטרה להשיג כינוי מקור מוגן (PDO) לגבינת פאג.
הנציבות האירופית העניקה את הסמכת הכינוי ב-25 בנובמבר 2019. ה-PDO מטיל תנאים מחמירים של טכניקות ייצור וגם לגבי המקור המסוים של מוצרי הבסיס אשר יבטיח שגבינת פאג תישאר מוצר של פאג.
פאבלינה פאייק (בסלובנית: Pavlina Pajk; 9 באפריל 1854, פאביה, איטליה – 1 ביוני 1901, ליובליאנה) הייתה משוררת וסופרת סלובנית.
פאייק הייתה סופרת ומשוררת סלובנית חשובה מהמאה ה-19. נולדה באיטליה וגדלה בסביבה רב-תרבותית, כאשר למדה סלובנית בסתר רק בגיל 16. פאייק נחשבת לחלוצת הרומן והסיפור הקצר הנשי בספרות הסלובנית, והייתה המשוררת הסלובנית הראשונה שפרסמה אוסף שירים.
יצירותיה עסקו בעיקר בנושאים כמו זכות האישה לאהבה ונישואין, ותפקיד האישה בחברה.
הדמויות המרכזיות ברומנים שלה היו לרוב נשים צעירות ויפות ממעמד הביניים.
פאייק הכניסה סוגה חדשה לספרות הסלובנית – הרומן הנשי – מה שעורר ביקורת מצד הזרם הנטורליסטי בספרות הסלובנית של אותה תקופה.
למרות הביקורת, יצירותיה היו פופולריות מאוד בזמנה, והיא נחשבת לדמות חשובה בקידום מעמד האישה בחברה הסלובנית של המאה ה-19. פייק הייתה הסופרת הסלובנית הראשונה שכתבה באופן גלוי על תפקיד האישה בחברה, מה שהפך אותה לחלוצה בתחום זה בספרות הסלובנית.
יחד עם לואיזה פסג'ק, פאבלינה פאייק נחשבת ליוצרת הרומנים והסיפורים הקצרים של נשים סלובניות, והיא גם המשוררת הסלובנית הראשונה שפרסמה אוסף שירים ( Pesni Pavlina Pajkove, 1878).
הרובד האידאולוגיה המרכזית הוא זכותה של האישה לאהבה ולנישואין.
באמונותיה היא לא הייתה בצד של אלה שדרשו עצמאות רדיקלית של נשים, אלא התאימה את הדרישות הפמיניסטיות לתנאים הסלובניים.
ידיים ולב, תרגום: מאיה קביליו, יצא לאור בהוצאת 2.0 קלאסיקה מתקדמת.
אנציקלופדיה של סלובניה; ספר 8, ספר נוער, לובליאנה, 1994
Tanja Badalič: "אינטרטקסטואליות ביצירותיה של הסופרת הסלובנית פבלינה פאיק".
לובליאנה: בית ההוצאה המדעי של הפקולטה לאמנויות, 2013. 9-10.
מירן הלאדניק: "הגברת הראשונה של רומן הנשים הסלובני פבלינה פאיקובה (פאביה באיטליה, 9 באפריל 1854 – לובליאנה, 1 ביוני 1901)" .
האקדמיה הסלובנית למדעים ואמנויות: מרכז המחקר המדעי SAZU, 2013.
Katja Mihurko Poniž : תרומות של מספרי סיפורים סלובניים לדימוי הז'אנר של הפרוזה במאה ה-19. מאות שנים.
Vita Žerjal Pavlin: ייצוג נשים בשירתה של פבלינה פאיק.
"סימפוזיון Pavlina Pajk וסופרות נשית במאה ה-19".
כריסטיאן פאבלו מאניון פאולינו (בספרדית: Cristian Pablo Mañón Paulino; נולד ב-7 בינואר 1997) הוא כדורגלן מהרפובליקה הדומיניקנית עם אזרחות הולנדית המשחק בעמדת הקשר בפורטו ובנבחרת הרפובליקה הדומניקנית.
רוסאריו נולד באמסטרדם בירת הולנד להורים שהיגרו מהרפובליקה הדומיניקנית.
הוא התחיל לשחק כדורגל בקבוצת הילדים של AVV סוויפט, ובהמשך שיחק בפיינורד ו-DWS אמסטרדם בה זכה לחשיפה בתוכנית כדורגל מקומית.
החשיפה לפוטנציאל שלו הובילה אותו בגיל 13 להצטרף לאקדמיה של אייאקס בה שיחק ארבע שנים, אחריהן הצטרף לאלמיירה סיטי.
ב-7 באוגוסט 2015 ערך את הופעת הבכורה שלו בקבוצה הבוגרת ששיחקה אז בליגה השנייה בתיקו 3-3 נגד פנלו.
ב-25 ביולי 2016 רוסאריו חתם לארבע שנים בפ.ס.וו.
ב-27 ביולי 2021 חתם בניס מליגת העל הצרפתית.
לרוסאריו ניתנה הבכירה לייצג את הולנד או את הרפובליקה הדומיניקנית.
בצעירותו שיחק בנבחרות הצעירות של הולנד.
באוקטובר זומן לראשונה לסגל הנבחרת הבוגרת וב-16 באוקטובר ערך את הופעת הבכורה שלו בקבוצה במשחק ידידות נגד שהייתה ההופעה היחידה שלו בנבחרת.
ב-29 במאי 2025 אישרה פיפ"א לשחקן לשחק עבור הרפובליקה הדומיניקנית ואף נכלל בסגלה לקראת גביע הזהב 2025. ב-7 ביוני 2025 ערך את הופעת הבכורה שלו בנבחרת בהפסד 4-2 ל.
פאדג' הוא ממתק, בדרך כלל עשיר מאוד ולרוב בטעם שוקולד.
הפאדג' מיוצר על ידי הרתחה של חלב, חמאה וסוכר לדרגת נוקשות נמוכה, כלומר התערובת מחוממת עד 116 מעלות צלזיוס.
התערובת נטרפת בזמן הצינון כדי לקבל מרקם חלק וקרמי.
ניתן להוסיף שוקולד לתערובת על מנת לקבל פאדג' בטעם שוקולד.
הפאדג' הומצא בארצות הברית לפני יותר ממאה שנה.
המקור המדויק עדיין שנוי במחלוקת, אך על פי רוב הסיפורים הפאדג' הוא תוצאה של ממתקי קרמל מקולקלים שהוכנו ב-1886, לכן נקרא הממתק fudge .
אחד התיעודים הראשונים של הפאדג' נמצא במכתב שנכתב על ידי אמלין באטרסביי הארטרידג', סטודנטית במכללת ואסר בפוקיפסי, ניו יורק.
היא כתבה כי בת דודתה של חברתה ללימודים הכינה פאדג' בבולטימור, בשנת 1886 ומכרה אותו ב-40 סנט לפאונד.
הארטרירג' השיגה את המתכון לפאדג', ובשנת 1888 הכינה 30 פאונד (כ-14 ק"ג) פאדג' בשביל מכירה פומבית שהתקיימה במכללה שבה למדה.
מתכון הפאדג' נפוץ במכללות בנות אחרות (לוולסלי וסמית יש גרסאות שונות למתכון זה).
פאדו (Fado) הוא סגנון מוזיקלי פורטוגלי.
אולי הסוגה הפורטוגזית הגלויה והמוכרת ביותר.
לזמרי הפאדו (הפאדישטה) ליווי של שתי גיטרות: גיטרה קלאסית וגיטרה פורטוגלית (בעלת 12 מיתרים).
השירים מלנכוליים והנושאים קשורים לגעגועים, אם כי כמה משירי הפאדו שמחים.
בשנת 2011 הכיר ארגון אונסק"ו בשירת הפאדו כמורשת תרבותית בלתי מוחשית.
מתחילת המאה ה-19 סגנון הפאדו הוא התמזגות של מגוון סגנונות עממיים, עם קלט אפשרי מקשרים יהודיים, ערבים, אפריקאים וברזילאים של פורטוגל, והוגדר כ'מוזיקה עממית וריקודים יוצרים את המנהגים העממיים, המסורות השיריות והמורשת התרבותית של העם הפורטוגזי.
הפאדו נחשב לעיתים קרובות למוזיקה של הבעת געגועים, סיפורי געגועים לאנשים ולמקומות רחוקים.
במקור, פאדו היה האמצעי שבו העניים העירוניים של ליסבון העניקו כבוד לעיר הולדתם.
משנות ה-90 הפאדו הוא מוזיקת עולם.
פאדו של ליסבון שהוא יותר עממי
פאדו של קוימברה קשור למסורת האקדמית של אוניברסיטת קוימברה
בבתי הפאדו (casas de fado) מושמעים הפאדו המסורתי בעיקר לתיירים.
הפאדו העכשווי משלב ליווי של יותר משתי גיטרות עד לתזמורת.
בתקופה שבין 1950 לבין 1970 הפיצה הזמרת עמליה רודריגז (מוכרת כ"מלכת הפאדו") את הפאדו מחוץ לפורטוגל.
בשנים האחרונות להקת מדרדאוש, בה שרה הסולנית טרזה סלגיירו, משלבת סגנונות מוזיקת פולק עם פאדו.
הזמרת , ששרה באולימפיאדת אתונה (2004) בדואט עם סטינג, נחשבת כממשיכת דרכה של עמליה רודריגז.
פאד תאי () היא מנת אטריות אורז מוקפצת, הנחשבת אחת מהמנות הנפוצות והאהובות ביותר מהמטבח התאילנדי.
חוץ מאטריות האורז, מרכיבי המנה משתנים מאזור לאזור וממסעדה למסעדה, אך לרוב כוללים חסילונים מיובשים, ביצה, טופו, חסילונים טריים, בשר חזיר או עוף, פלפל חריף, נבטי שעועית ועירית סינית ברוטב שמורכב מרוטב דגים, סוכר דקלים ומחית תמרהינדי.
לצד המנה לרוב מוגשים שברי בוטנים, צ'ילי גרוס, פלח ליים ועלי כוסברה או בצל ירוק.
פאגו פאגו היא עיירה המשמשת רשמית כבירת סמואה האמריקנית.
העיירה נמצאת בדרום מזרח הטריטוריה, באי טוטואילה ובה הנמל המרכזי של הטריטוריה.
כלכלת העיירה מתבססת על תיירות, ודיג (בעיקר דיג הטונה ותעשיית שימורי הטונה).
בין השנים 1878–1951 פעלה בעיירה מספנה ותחנת תדלוק בפחם של צי ארצות הברית.
בסמוך לפאגו פאגו שוכן הכפר פאגאטוגו שבו נמצאים מבני הממשל של הטריטוריה, אף שהבירה היא פאגו פאגו.
בעיירה פועלת המכללה הקהילתית של סמואה האמריקאית.
פאגאטוגו הוא כפר קטן בסמואה האמריקנית הממוקם באי טוטואילה בסמוך לנמל פאגו פאגו.
נכון למפקד שנערך בשנת 2000, בכפר מתגוררים כ-2,096 תושבים.
אף שהעיר פאגו פאגו מהווה באופן רשמי בירת סמואה האמריקנית, מבני הממשל של הטריטוריה (בית הנבחרים, הסנאט ובית המשפט העליון) מצויים בפועל בכפר פאגאטוגו הסמוך לבירה.
בשנת 2007 הוחל בבניית כביש המקשר בין מבני הממשל בכפר פאגאטוגו לבין בירת הטריטוריה.
בכפר שוק שהוקם במימון מחלקת המסחר של ארצות הברית.
כמו כן בכפר פועל מוזיאון ג'ין פ.
היידון המציג את ההיסטוריה החי והצומח באי.
פאגוס היה אל עצי האשור במיתולוגיה הקלטית.
פולחנו היה נפוץ בדרום גאליה (צרפת של ימינו), לרגלי הרי הפירנאים.
באזור הוט-פירניי (Hautes-Pyrénées) התגלתה כתובת המוקדשת לאל בשפה פרוטו-בסקית.
פאג האג (מאנגלית: Fag hag) בסלנג הומוסקסואלי, הוא כינוי לאישה שחוג חבריה כולל בעיקר, או רק, גברים הומוסקסואלים.
משמעות המונח באנגלית הוא "זקנה של הומואים", ולכן יש נשים הרואות בו עלבון.
פאג האגיות נתפסות לרוב כנשים מוחצנות המחפשות תחליף למערכות יחסים הטרוסקסואליות, או אשר נמשכות מינית לגברים הומוסקסואלים.
למעשה, נשים רבות המגדירות עצמן "פאג האגיות" נמצאות במערכות יחסים רומנטיות עם גברים "סטרייטים" או עם נשים, אך רואות את החשיבות בחברות גם עם גברים הומוסקסואלים או מעדיפות את תת-התרבות ההומוסקסואלית.
בראיונות עם גברים הומוסקסואלים ועם נשים המגדירות עצמן "פאג האגיות", ניתן לראות את האלמנט של צורך ב"ביטחון".
בין גברים הומוסקסואלים ופאג האגיות יכולה להתפתח מערכת יחסים עשירה אשר אינה כוללת מתח מיני, ובכך מפרידה אינטימיות ממיניות.
בסרט "תהילה" (1980) השתמש כותב הסרט, כריסטופר גור, במונח "פאג האג" על מנת לתאר את דוריס ואת מערכת היחסים שלה עם חברהּ ההומו מונטגומרי.
בסרט מתבדח ראלף עם דוריס, ואומר שעליה להיבחן לתפקיד הראשי בסרט "I am a Teenage Fag Hag" ("אני פאג האג בת-עשרה"), סרט המתואר במהלך העלילה.
הסטנד-אפיסטית האמריקאית מרגרט צ'ו, מזכירה באופן קבוע את היותה פאג האג.
סדרת הטלוויזיה "ויל וגרייס" מתארת שתי מערכות יחסים "פאג האגיות".
הראשונה בין הדמויות הראשיות, ויל טרומן וגרייס אדלר, החולקים דירה, והשנייה בין קארן ווקר, עובדת של גרייס, לבין ג'ק מקפרלנד.
בסדרה "הכי גאים שיש", מתאר בראיין את דבי כ"פאג האג הגדולה בכל הזמנים", מכיוון שאחיה, בנהּ ואבי בנהּ הם הומוסקסואלים, והיא אף עובדת בדיינר ברובע ההומואי של פיטסבורג.
הזמרת לילי אלן כתבה ומבצעת שיר בשם "Fag Hag", המתאר את יחסיה עם ידיד הומו.
אנגלית אמריקאית: קיימים מספר ביטויים נרדפים לביטוי "פאג האג": fruit fly (זבוב פירות, משחק מילים על המילה fruit, המשמשת גם כביטוי סלנג להומו), homo honey, fruit loop, Goldilocks, flame dame, fairy godmother.
ספרדית: "Mari Pili" (מארי הוא שם פרטי.
הביטוי משמש ככינוי לבחורה מושכת המרגישה בטוחה עם חבריה ההומואים) או "Mari Liendres" (מארי כינים, משמש כביטוי פוגעני).
צרפתית: "Fille à pédés" (בחורה של הומואים)
גרמנית: "Schwulenmutti" (אמא של הומואים), Gaby (באזור ברלין).
יוונית: "Αδερφομάνα" (מבוטא אד'רפאומאנה, אמא של הומואים, לרוב מדובר על אישה בגיל העמידה התומכת בהומואים צעירים).
יפנית: お焦げ או 御焦げ (רומאג'י: Okoge, אורז שרוף הנדבק לתחתית הקערה.
נגזר ממילה יפנית להומו: 御釜, お釜, או 御竈, רומאג'י: Okoma - קערה)
סרבית: "grejsica" (מילולית: כמו גרייס, על שם הדמות גרייס אדלר מסדרת הטלוויזיה ויל וגרייס)
פינית: "homoemo" (אמא של הומואים)
פאגוס הייתה יחידת מנהלית גאלו-רומית קטנה מאשר קיויטאס (civitas ברבים civitates).
בתקופת ימי הביניים חולקו ארצות הפרנקים ליחידות מנהליות הדומות לקנטונים של צרפת או במילים אחרות, יחידות המשנה של המחוז בצרפת.
יחידות אלו נקראו פאגוס ובראש כל אחת מהן עמד קומס.
הפאגוס עצמו היה מחולק בדרך כלל לווילות.
באיים הבריטיים היה ה"שייר" (Shire) המונח המקובל לפאגוס.
יחידה מנהלית זו הייתה לעיתים שוות ערך לנחלתו של רוזן (רוזנות) ולעיתים חפפה יחידה שלטונית קודמת בשם "פאטריה", שהיוותה מחוז בעל היסטוריה משותפת, שבו יש לתושבים הרגלים ומושגים זהים וכל אדם מכיר את השווים לו מבחינה משפטית.
פאגנר קונסרבה למוס (בפורטוגזית: Fagner Conserva Lemos, נולד ב-11 ביוני 1989 בסאו פאולו שבברזיל) הוא כדורגלן ברזילאי המשחק בקרוזיירו ובנבחרת ברזיל בעמדת המגן הימני.
פאגנר החל לשחק כנער בקורינתיאנס מעיר הולדתו סאו פאולו.
בשנת 2006 החל לשחק בקבוצה הבוגרת, וערך בה שבע הופעות עד שעבר לאירופה, כשחתם בשנת 2007 בפ.ס.וו.
פאגנר לא התאקלם היטב באיינדהובן, וערך בשורותיה רק שלוש הופעות ליגה, בהן הבקיע שער אחד.
עם זאת, זכה פאגנר עם הקבוצה בדאבל.
במהלך העונה חזר פאגנר לברזיל, כשהושאל לויטוריה, שגם בשורותיה ערך שלוש הופעות ליגה בלבד, אך זכה עמה באליפות מדינת באהיה.
בשנת 2009 החל לשחק בואסקו דה גאמה הברזילאית, ושם הפך עם הזמן לשחקן הרכב קבוע.
בשנת 2009 העפילו ואסקו דה גאמה ופאגנר לליגת העל הברזילאית, וסיימו את עונת 2010 במקום ה-11. בעונת 2011 ואסקו דה גאמה ופאגנר סיימו במקום השני בליגת העל הברזילאית, בעונת שיא אישית של פאגנר, שערך 35 הופעות ליגה והבקיע ארבעה שערים.
באותה עונה זכו ואסקו דה גאמה ופאגנר בגביע הברזילאי, לאחר ניצחון במפגש כפול מול קוריטיבה.
עם זאת, פאגנר לא נטל חלק בצמד משחקי הגמר, וישב בהם על הספסל.
הצטיינותו של פאגנר בעונת 2011 העניקה לו מקום בנבחרת העונה בברזיל.
את עונת 2012 בברזיל פתח פאגנר במדי ואסקו דה גאמה, והספיק לערוך בשורותיה שבע הופעות בעונה זו, עד שנמכר לוולפסבורג, שם חתם על חוזה לארבע עונות.
בעונת 2012/2013 בבונדסליגה, ערך פאגנר 26 הופעות במדי וולפסבורג, וסיים עם הקבוצה במקום ה-11 בליגה.
בשלהי עונה זו, הושאל פאגנר לקבוצתו הקודמת ואסקו דה גאמה, אך לא הצליח למנוע את נשירתה אל ליגת המשנה הברזילאית בתום עונת 2013 בברזיל, וחזר לוולפסבורג.
לקראת עונת 2014 חתם פאגנר במועדון נעוריו קורינתיאנס.
תחילה הושאל מוולפסבורג, ובהמשך הפכה ההשאלה לרכישה.
בעונת 2014 סיימו קורינתיאנס ופאגנר במקום הרביעי בליגת העל הברזילאית.
בעונת 2015 זכה פאגנר עם קורינתיאנס באליפות ליגת העל הברזילאית, אך הודח עם הקבוצה בשמינית גמר גביע ליברטדורס על ידי גוארני מפרגוואי.
בעונת 2016 סיימו פאגנר וקורינתיאנס רק במקום השביעי בליגה, ושוב הודחו בשמינית גמר גביע הליברטדורס, הפעם על ידי נסיונל מאורוגוואי.
בעונת 2017 זכו פאגנר וקורינתיאנס שוב באליפות ליגת העל הברזילאית, אך הודחו בשמינית גמר גביע סודאמריקנה על ידי ראסינג קלוב מארגנטינה.
באותה שנה זכו פאגנר וקורינתיאנס גם באליפות סאו פאולו בכדורגל.
פאגנר נכלל בנבחרת העונה לשנת 2017, לאור הצטיינותו בעונה זו, וזכה אף בפרס כדור הכסף הברזילאי.
בשנת 2007 היה פאגנר חלק מסגל נבחרת ברזיל עד גיל 20, וזכה עמה באליפות אמריקה הדרומית עד גיל 20. בשנת 2016 נכלל פאגנר בסגל ההתחלתי של נבחרת ברזיל הבוגרת לקופה אמריקה 2016, אך נופה לבסוף מהסגל הסופי.
בשנת 2017, ערך פאגנר את הופעות הבכורה שלו במדי נבחרת ברזיל, במשחקי מוקדמות מונדיאל 2018 מול נבחרות אקוודור וקולומביה.
בשנת 2018 נכלל פאגנר בסגל הסופי של נבחרת ברזיל למונדיאל 2018. פאגנר נכלל בסגל בעקבות פציעתו של המגן הימני הקבוע, דני אלבס.
החל מהמשחק השני בשלב הבתים, נכנס פאגנר בקביעות להרכב ברזיל במקום דנילו שנפצע אף הוא באימון הנבחרת, ונשאר בהרכב עד להדחתה של ברזיל בשלב רבע הגמר לאחר הפסד 2-1 לנבחרת בלגיה.
בשנת 2019 זומן פאגנר לסגל הברזילאי לקופה אמריקה 2019. פאגנר זכה עם הנבחרת בטורניר זה, שנערך בברזיל, אך לא שותף אפילו דקה אחת.
אליפות ליגת העל ההולנדית: 2007/08
אליפות ליגת המשנה הברזילאית: 2009
פאדה נגורמה רשומה גם Fada-Ngourma או Noungu, היא עיר ועיירת שוק חשובה במזרח בורקינה פאסו, השוכנת 219 קילומטרים מזרחית לבירה ואגאדוגו.
זהו גם מקום מושבו של מלך הגורמה (קבוצה אתנית הנמצאת בעיקר במערב אפריקה) ובו נמצא הכנסייה הרומית-קתולית של האזור.
העיר ממוקמת כ-200 ק"מ מואגאדוגו, בירת בורקינה פאסו.
חודש אוגוסט הוא החודש הגשום ביותר (266 מ"מ גשם), וחודש דצמבר הוא החודש היבש ביותר (1 מ"מ גשם).
העיר ממוקמת ליד הכבישים N4, N6, N18 ו-R10. בנוסף, ליד העיר יש את נמל התעופה פאדה נגורמה .
פאגבאג היא חיפושית חדשה שבבעלות ארין דייוויס מסירקיוז, ניו יורק, אשר, כתגובה לגרפיטי שרוסס על מכוניתה, יצאה למסע חוצה ארצות הברית בנסיעה בכביש להעלאת מודעות לזכויות הלהט"ב.
ב-18 באפריל 2007, דייוויס, סטודנטית לתואר שני בחינוך אומנותי במכללת סייג' באולבני, מצאה את המילים "פאג" ו- "UR gay" מרוססות על מכוניתה.
בתגובה, היא נשרה מהקולג' והחלה עם טיול באורך 89,000 ק"מ דרך 41 מדינות בארצות הברית, שבמהלכו היא ראיינה 536 אנשים והתבטאה נגד פשעי שנאה.
דייוויס קיבלה חסות מקבוצת פולקסווגן של אמריקה ומרדיו HD לשימוש כספי דלק, הוצאות רכב וסרט.
פאגְרדאלסְפִיאטְלְ (באיסלנדית: Fagradalsfjall) הוא הר געש באיסלנד הנמצא כ-30 קילומטרים מדרום מערב לבירה רייקיאוויק.
ההר היה רדום במשך כ-6,000 שנים, עד שהתפרץ במרץ 2021. וקילוחי לבה החלו לזרום מסדקים געשיים שנפערו בו סמוך להר וממנו החלה לזרום לבה.
באוגוסט 2022 וביולי 2023 חלו התפרצויות נוספות.
הר הגעש פאגרדארספיאטל נמצא בחצי האי סוד'ורנס, בקצה הדרומי-מערבי של איסלנד.
בחצי האי ישנה פעילות געשית נרחבת.
עד שנת 2021 היה חצי האי שקט מבחינה געשית במשך 800 שנה, כשההתפרצות האחרונה באזור אירעה במאה ה-12.
פאגרדארספיאטל הוא הר געש מסוג 'טויה' (הר געש תלול שפסגתו שטוחה כתוצאה מהתפרצות מתחת לקרחון).
פאגרדארספיאטל נוצר בהתפרצויות שאירעו תחת יריעת קרח בתקופת הפליסטוקן, והיה רדום במשך כ-6,000 שנים.
החל מדצמבר 2020 ועד מרץ 2021 החלה פעילות סייסמית יוצאת דופן בחצי האי סוד'ורנס, שהתבטאה בכמות גבוהה של רעידות אדמה, החזקות שבהן בעוצמה של 5.7 לפי סולם מגניטודה לפי מומנט.
הפעילות הסיסמית העלתה חששות לגבי התפרצות קרובה באזור.
בשלושת השבועות שקדמו להתפרצות אירעו יותר מ-40 אלף רעידות אדמה.
ב-19 במרץ 2021 בשעות הערב החלה לבה לזרום מסדק באורך 600–700 מטרים שנפער באזור גלדינגדליר (Geldingadalir) שמדרום לפאגרדארספיאטל.
הלבה כיסתה שטח בגודל של כקילומטר רבוע.
בעקבות ההתפרצות, הושבת לזמן מה נמל התעופה המרכזי במדינה, קפלוויק, אך רשויות החירום במדינה הודיעו שאין חשש לחיי אדם, ושלא נדרש פינוי של יישובים.
ב-5 באפריל נפער סדק בפאגרדארספיאטל, כקילומטר מצפון לסדק הראשון, והחל לפלוט לבה.
לאחר זמן מה נפתח סדק נוסף במורדות פאגרדארספיאטל.
כמות הלבה שנפלטה מכל הסדקים יחד ב-5 באפריל הוערכה בכ-10 מטר מעוקב לשנייה.
בלילה שבין 6–7 באפריל החלה לבה לצאת מסדק חדש, כ-400 מטרים מצפון לסדק הראשון.
בלילה שבין 10–11 באפריל נפער סדק נוסף במורדות פאגרדארספיאטל.
עד 2 במאי 2021 נותר רק סדק פעיל אחד שהמשיך לפלוט לבה.
ההתפרצות כללה מזרקות לבה שהגיעו לגובה של 300 מטרים.
לאחר שלושה חודשים, כיסתה הלבה יותר מ-3 קילומטרים רבועים.
זרימת הלבה הייתה קבועה יחסית בקצב של כ-12 מטרים מעוקבים בשנייה.
זרם הלבה נותר קבוע עד 23 ביוני, ואחריו חלה ירידה בנפח הפעילות הגעשית.
בכמה מקרים נפסקה הפעילות למספר שעות.
ב-5 ביולי נפסקה פליטת הלבה למשך ארבעה ימים, והתחדשה לאחר מכן.
ההר פלט לבה בקצב של בין 5 ל-10 מ"ק בשנייה.
בקצב כזה הלבה לא מספיקה להתקרר ולהתגבש, והסדק אינו נסתם, מה שעשוי לקרות אם קצב פליטת הלבה נמוך מ-3 מ"ק.
פליטת הלבה הסתיימה בחודשים ספטמבר–אוקטובר 2021.
ב- 3 באוגוסט 2022 התפרץ ההר פעם נוספת לאחר כ-10,000 רעידות אדמה שהתרחשו באזור בימים שלפני ההתפרצות.
הלבה נפלטה כקילומטר מהסדק בו נפלטה שנה קודם לכן.
רשויות איסלנד קראו לתושבים להתרחק מהמקום בגלל גזים רעילים ופרסמו "קוד אדום" עבור המטוסים באזור.
ב-10 ביולי 2023 התפרץ ההר באופן חזק יותר מהפעמים הקודמות, לאחר שהורגשו באזור הרבה רעידות אדמה.
מוקד ההתפרצות הפעם הוא כ-30 קילומטרים דרומית-מערבית לבירה רייקיאוויק, בעמק בלתי מיושב סמוך להר Litli-Hrútur, והלבה וענני גזים נראו במרחק של מאות מטרים מהמוקד.
הקרבה לרייקיאוויק ואופי ההתפרצות הנוח הביאו מבקרים רבים לצפות בהתפרצות הר הגעש.
כדי להתמודד עם שטף המבקרים, הסדירו הרשויות שביל הליכה באורך 3.5 ק"מ המוביל לאתר.
שוטרים סיירו באזור כדי לשמור על הסדר, ולמנוע מהמטיילים לסכן את עצמם.
פאגאיה טכנולוגיות בע"מ, המוכרת במותג Pagaya, היא חברת פינטק ישראלית, העוסקת בהערכת סיכונים לנותני אשראי.
פאגאיה נוסדה במרץ 2016 על ידי גל קרובינר, שמכהן כמנכ"ל החברה, אביטל פרדו, שכיהן כמנהל טכנולוגיות ראשי (CTO) ומכהן כסמנכ"ל, ויהב יולזרי, שמכהן כמנהל סיכונים ראשי (CRO).
החברה מספקת שירותי הערכת סיכונים, באמצעות למידת מכונה וביג דאטה, לנותני אשראי בהלוואות מקוונות (בעיקר צרכניות והלוואות רכב), ובכך מאפשרת להם לשפר את פעילותם.
בנוסף לחברה פעילות נדל"ן הכוללת רכישת בתים בארה"ב באמצעות מודלים מבוססי למידת מכונה.
המשרד הראשי של החברה שוכן במגדל עזריאלי שרונה בתל אביב, ולה סניפים בניו יורק ובסנטה מוניקה.
ביוני 2022 העסיקה החברה יותר מ-600 עובדים.
בדצמבר 2025 מונה תא"ל (מיל') ד"ר אורן סתר למנהל טכנולוגיות ראשי במקומו של אביטל פרדו, שיימשך לשמש סמנכ"ל.
חברה בת של החברה מנהלת קרנות של הלוואות עמית לעמית.
בנוסף החברה עוסקת ברכישה ובאיגוח הלווואות.
במאי 2016 גייסה החברה 1.25 מיליון דולר מקרן כרמל ונצ'רס.
בינואר 2017 גייסה החברה שני מיליון דולר נוספים מקרן כרמל ונצ'רס.
בפברואר 2018 גייסה החברה חוב של 75 מיליון דולר מסיטיגרופ.
באוגוסט 2018 גייסה החברה 14 מיליון דולר.
באפריל 2019 גייסה החברה 25 מיליון דולר.
ביוני 2020 גייסה החברה 102 מיליון דולר.
בספטמבר 2021 חתמה החברה על הסכם למיזוג עם חברת הספאק EJFA, לפי שווי של 8.5 מיליארד דולר.
באפריל 2023 התפרסם כי פאגאיה החליטה לעכב פדיונות של כספי משקיעים מקרן Pagaya Opportuinity Fund עד לסוף אותה שנה, וזאת על רקע בקשת פדיונות בהיקף חריג מהקרן.
פאדבורג (בדנית: Padborg) היא העיירה הדרומית ביותר בדנמרק.
נכון לשנת 2022, בעיירה מתגוררים מעל 4,300 תושבים.
העיירה ממוקמת בקצה הדרומי של דנמרק, בדרום חצי האי יוטלנד, העיירה היא עיירת גבול – בדרומה חולף גבול גרמניה–דנמרק ומעבר לו נמצאת העיר פלנסבורג, העיר הצפונית בגרמניה, השייכת למדינת שלזוויג־הולשטיין.
פלנסבורג פירת' , המפרץ המערבי ביותר של הים הבלטי, נמצא כ־3.5 קילומטרים מזרחית לעיירה.
היא נמצאת כ־90 קילומטרים מדרום־מזרח לעיר אסביירג וכ־97 קילומטרים דרומית לוויילה, בירת המחוז.
עד שנת 1920 נכללה פאדבורג בשטחה של הקיסרות הגרמנית, אך בעקבות תבוסתה של הקיסרות הגרמנית במלחמת העולם הראשונה, ביקשה ממשלת דנמרק מוועידת ורסאי לערוך משאל עם במחוז שלזוויג, שהבעלות עליו הייתה שנוייה במחלוקת.
משאלי העם במחוז שלזוויג נערכו ב־10 בפברואר וב־14 במרץ 1920. לאחר ספירת התוצאות נערכו ועידות אשר קבעו סופית את קו הגבול בין המדינות, כך שהוא עובר בין פאדבורג לפלנסבורג.
בעיירה ממוקמת תחנת רכבת אשר מהווה תחנת קצה בקו פאדבורג–קופנהגן.
תחנה זו מחברת את מערך פסי הרכבת הדניים עם מערך פסי הרכבת הגרמניים.
העיירה מחוברת לרשת הכבישים הדנית, והכבישים העוברים בה מחוברים גם לרשת הכבישים הגרמנית ולאוטובאן בפרט.
בעיירה ממוקם אזור תעשייה המיועד כמעט במלואו לצורכי שטעון ותעבורה באמצעות משאיות, זאת עקב מיקומה החשוב בקרבת הגבול עם גרמניה.
בקרבת העיירה ממוקמים גם מוזיאון מלחמה וחקלאות ומסלול מרוצים.
פאד קפאו או פאד קפראו (בתאית: ผัดกะเพรา, באנגלית: Phat kaphrao, מאוית גם Pad kaprow, Pad Kaprao, או Pad gaprao) היא מנה נפוצה במטבח התאילנדי.
בתרגום מילולי משמעות השם במקור: מחבת בזיליקום תאילנדי (Ocimum tenuiflorum).
פאד קפאו היא אחת ממנות הדגל של המטבח התאילנדי ובין המנות הנפוצות בתאילנד המנה הזו צברה קהל מעריצים בזכות המראה והטעם הייחודיים שלה.
על פי הרישומים משנת 1687 של סימון דה לה לובר, מדינאי צרפתי שכיהן כדיפלומט בתאילנד (סיאם), עלי הצמח של הבזיליקום התאילנדי ידועים כסוג של ירק הנושא ארומה נעימה בשל קשריו לצמח הבזיליקום הקדוש.
נהוג לחשוב כי החלבון המופק מצמח הבזיליקום התאילנדי הופקד ישירות בידי ברהמין, ששימש ככומר ובעל הכוח לאמת את מקור החומר.
בטקסטים מאוחרים יותר צוין כי ירקות מסוימים יכולים להגיע במגוון צורות ולמגוון שימושים.
בהתאם לגודל של עשבי התיבול חלקם משמשים לבישול וחלקם משמשים למטרות רפואיות.
לפי מקורות מסוימים פאד קפאו הוגש בתאילנד לראשונה בתקופת שלטונו של ראמה השביעי כאשר המהגרים הסינים הביאו עימם בזיליקום כדי למכור אותו בשווקים המקומיים בתאילנד.
ככל הנראה המנה זכתה לפופולריות בסביבות 1957, לאחר שעברה התאמות מסוימות מהמטבח הסיני.
בהכנת המנה הזו היה נהוג להקפיץ בטיגון-ערבוב פולי סויה שחורים עם שום ולאחר מכן להוסיף בשר טחון או בשר עוף ולתבל ברוטב דגים ורוטב סויה כהה.
נהוג לחשוב שפאד קפאו הוא גרסה שונה למאכל המבוסס על בשר בקר מוקפץ עם עלי כמון.
על פי ספר בישול תאילנדי בשם แม่ครัวเอก שראה אור בשנת 1998, יש להשרות תחילה בשר טחון באלכוהול, ולאחר מכן להשתמש ברוטב דגים וסוכר דקלים כתיבול היחיד להכנת המנה.
פאד קפאו מבוסס על בשר טחון כמו בשר חזיר, עוף, בקר או פירות ים, המוקפצים עם בזיליקום תאילנדי ושום.
את הבזיליקום התאילנדי אפשר למצוא בישראל גם בשם ריחן פרסי, הוא מאופיין בטעם אניס מיוחד ועדין.
הוא לרוב יהיה מוגש עם אורז בתוספת של ביצת עין.
התבלינים העיקריים הם רוטב סויה, רוטב דגים תאילנדי, רוטב צדפות (לא חובה), סוכר קנים וצ'ילי.
עם השנים נוצרו גרסאות שונות של המנה עם תוספות מסוגים שונים לטובת גיוון, בין היתר: ביצת מאה השנים, ירקות מקומיים תאילנדים כמו שעועית אספרגוס, תירס ננסי, בצל, גזר, פלפל בננה, פטריות, נצרי במבוק ונצרי קוקוס.
עם זאת, הוספת ירקות שונים למנה יכולה להיתפס גם כמאמץ להוזיל את העלות הכוללת של המנה על ידי צמצום בכמויות הבשר, והגדלת שולי הרווח מצד המסעדות והמקומות המגישים אותה.
פאד קפאו קאי – בזיליקום תאילנדי מוקפץ עם עוף
פאד קפאו מו – בזיליקום תאילנדי מוקפץ עם בשר חזיר
פאד קפאו מו סאפ – בזיליקום תאילנדי מוקפץ עם בשר חזיר טחון
פאד קפאו טאפ מו – בזיליקום תאילנדי מוקפץ עם כבד חזיר
פאד קפאו מו קרופ – בזיליקום תאילנדי מוקפץ עם בטן חזיר פריכה
פאד קפאו נואה– בזיליקום תאילנדי מוקפץ עם בשר בקר
פאד קפאו נואה סאפ – בזיליקום תאילנדי מוקפץ עם בשר בקר טחון
פאד קפאו לוקצ'ין – בזיליקום תאילנדי מוקפץ עם קציצות
פאד קפאו קונג – בזיליקום תאילנדי מוקפץ עם סרטנים
המנה פופולרית בתפריטים ברחבי תאילנד גם במסעדות וגם באוכל רחוב מאחר שלבזיליקום התאילנדי יש ריח חזק ומגרה.
המנה גם לא יקרה במיוחד, קלה להכנה יחסית וניתנת לצריכה מהירה ולמרות זאת היא מספקת יתרונות תזונתיים רבים ונחשבת בריאה.
מומלץ לאכול את המנה עם אורז בכמויות מתאימות, ולכלול מגוון ירקות מזינים נוספים כמו מלפפונים, שעועית מסוגים שונים ועלים ירוקים.
פעולה זו תספק ערך תזונתי גדול יותר בתוספת ויטמינים, מינרלים וסיבים תזונתיים.
גם לאנשים עם רמות שומן גבוהות בדם בגדול אפשרי לאכול את המנה אם כי ייתכן שתידרש הפחתה בכמות פירות הים.
לדברי שר המסחר, המטבח התאילנדי עלה לרשימת 15 אפשרויות המזון הבינלאומיות המובילות, עם דגש ספציפי על התאמות לצרכנים היפנים.
אחת המנות המועדפות ביותר על יפנים להכנה בבית היא "פאד קפאו", וכדי לחזק את ההיכרות עם המטבח התאילנדי, יש תוכניות שונות להגביר את זמינות המטבח התאילנדי ביפן דרך מסעדות וערוצים אחרים, כדי לחזק את התמיכה בתעשיית המזון התאילנדי.
יש בשוק ביפן גם חומרי גלם וגם מוצרים מוכנים לאכילה המותאמים לתושבי יפן המחפשים חווית בישול ואכילה קלה ומהירה.
בטייוואן פאד קפאו בדר כלל מבוסס על בשר חזיר ונקראת Dǎ pāo zhū.
הבזיליקום התאילנדי נפוץ בדרום מזרח אסיה אך מאתגר לגידול באזורים אחרים באסיה לכן נעשה שם שימוש במרכיבים אחרים במידת הצורך.
יש מתכון טייוואני נפוץ למנה המבוסס על בזיליקום תאילנדי ועגבניות.
מבחינת טעמים הוא מנוגד בטעמיו לפאד קפאו התאילנדי המסורתי אך ניתן למצוא אותו במסעדות תאילנדיות רבות בטייוואן בעקבות הקושי להשיג כמויות רבות של בזיליקום תאילנדי.
הצבעוניות של העגבניות בנוסף לטעם שלהן מאפשרת גם להשתמש בהן במנה כתחליף לצ'ילי במנה, מה שמביא גם לעידון טעמים והפחתה בחריפות בהתאמה לחיך הטייוואני.
פאד קפאו מבוסס על מרכיבים מחמש קבוצות המזון, המהוות את המקור העיקרי לתזונה של הגוף.
יש בו 16.3 גרם חלבון ו-21.2 גרם שומן בממוצע שהם מתאימים להגדרות הצריכה היומית המומלצת.
בנוסף, יש בו 74.3 גרם של פחמימות.
הפרופיל התזונתי של המנה מספק חומרים מזינים ומינרלים הנחוצים לתפקוד גופני מיטבי ולאורח חיים בריא.
אופן הכנת המנה על ידי הקפצה בטיגון-ערבוב של בזיליקום תאילנדי עם בשר ותבלינים שונים יוצר מנה עשירה בחלבונים ומינרלים.
פלפל צ'ילי מכיל קפסאיצין, בעל תכונות אנטי אוקסידינטיות.
פסיפיקו סטמבר (באיטלקית: Pacifico Settembre; נולד ב-30 באוגוסט 1971), ידוע בשם הבמה שלו פאגו, הוא זמר איטלקי.
נולד בקווארטו סנט'אלנה שבאי סרדיניה, והחל את הקריירה המוזיקלית שלו כחבר בלהקת ניו רוז.
לאחר פירוק הקבוצה התחיל להופיע ברחובות.
במרוצת השנים נדד בין ערים שונות באיטליה, דוגמת נאפולי ומילאנו, והצטרף ללהקת סופר'אפ, שהקליטה גרסת כיסוי לשירים איטלקיים ידועי-שם.
בשנת 2005, לאחר ששלח קטעי דמו רבים לחברות תקליטים, חתם על חוזה עם קרוסלו רקורדס ועם וורנק מיוזיק איטליה.
במאי אותה השנה הוציא את סינגל הבכורה שלו, "Parlo di te", שהפך לאחד השירים המושמעים ביותר באותו קיץ באיטליה.
באוקטובר פרסם את הסינגל השני שלו, "Non cambi mai".
בשנת 2006 הוציא פאגו לאור את אלבום הבכורה שלו, Pacifico Settembre.
שלוש שנים אחר כך יצא אלבומו השני, Aria di settembre, שכלל את "Un'estate fa", דואט עם פרנקו קליפאנו.
במרוצת השנים השתתף פאגו במספר תוכניות טלוויזיה באיטליה.
בשנת 2006 זכה בעונה השלישית של תוכנית הריאליטי "Music Farm".
בשנת 2019 השתתף בתוכנית "Temptation Island VIP" יחד עם בת זוגו דאז, סרנה אנארדו.
בשנת 2020 השתתף בעונה הרביעית של תוכנית הריאליטי "Grande Fratello VIP".
ב-24 בפברואר 2024 הופיע בגמר Una voce per San Marino 2024, הקדם הלאומי של לאירוויזיון 2024, עם השיר "Il protagonista", שסיים במקום ה-17 והאחרון.
פאגסלי פיוברט אדמס הוא דמות בדיונית שנוצרה על ידי הקריקטוריסט האמריקאי צ'ארלס אדמס ומופיעה בזיכיון האמריקאי "משפחת אדמס".
דמותו של פאגסלי הופיעה לראשונה בקריקטורות של המאייר צ'ארלס אדמס שהתפרסמו במגזין "הניו יורקר" החל משנות ה-30 של המאה ה-20. בתחילה, לא ניתן לו שם, והוא תואר כילד צעיר, גאוני, אכזרי, חסר רגש, ובעל יצר הרס טבעי.
הוא צויר לעיתים קרובות כשהוא משתף פעולה עם אחותו – לימים ונסדיי – במעשי קונדס בעלי אופי סדיסטי, כולל התעללויות בבעלי חיים, עינויים ובניית מלכודות קטלניות.
באחת הקריקטורות, למשל, נראה פאגסלי כשהוא משחרר סירות צעצוע באגם ציבורי, בעוד הסירות שלו כוללות מאפיינים מקאבריים בניגוד לסירותיהם של יתר הילדים.
כבר בשלב זה התבלטה גישתו ההומוריסטית-אפלה, שהפכה לסימן ההיכר של הדמות לאורך כל עיבודיה.
מכיוון שבקריטורות המקוריות לא ניתן לו שם, במהלך פיתוח סדרת הטלוויזיה, השם המקורי שיועד לו היה "פיוברט" .
שם זה נדחה כיוון שנתפס כבעל קונוטציה מינית.
השם "פאגסלי" נבחר במקום זאת, והשם "פיוברט" שימש בהמשך לתינוק השלישי של משפחת אדמס בסרט "החיים לפי משפחת אדאמס" (1993).
לפי ספר האילן המשפחתי "The Lurch Files", שמו המלא של פאגסלי הוא "פאגסלי פיוברט אדמס", כמחווה לשם המקורי שנפסל.
בנוסף, שמו של פאגסלי שונה בעיבודים מסוימים בהתאם לשפה או התרבות המקומית.
במדינות דוברות ספרדית הוא נקרא לרוב פֶּרִיקְלֶס (Pericles), ובברזיל – פֵיּוֹזוּ (Feioso), שפירושו "המכוער".
בעיבודים השונים לזיכיון לאורך השנים, נשמרו כמה ממאפייניו המקוריים של פאגסלי, ולעיתים אף חודדו והותאמו בהתאם לטון הסדרה או הסרט.
אחד המאפיינים הבולטים ביותר הוא משיכתו של פאגסלי לאלימות ולסכנה, שמתוארת בדרך כלל כאינפנטילית וחסרת מודעות.
הוא מרבה לבנות מתקנים קטלניים כגון גיליוטינות, מתקן עינויים, מכשירי חשמל מזיקים ופצצות – כל זאת כחלק ממשחקים "תמימים" עם אחותו, ונסדיי.
לעיתים הוא משמש כקורבן לניסויים שלה, ולעיתים הוא זה שיוזם התעללויות הדדיות.
משחקים אלו נראים כצורת תקשורת וחיבה ייחודית בין האחים.
מאפיין נוסף שחוזר בעקביות הוא העניין הרב של פאגסלי במדע, טכנולוגיה והמצאות משונות.
הוא מוצג לעיתים כבעל כישרון הנדסי מובהק, שבונה מכונות מסובכות ומתקנים לא שגרתיים כבר מגיל צעיר.
בסדרה המקורית, לדוגמה, הוא ממציא מחשב בשם "ויזו" ורובוט בשם "סמיילי" יחד עם אביו גומז.
גם בעיבודים המאוחרים יותר מודגש תחום ההמצאות כחלק מזהותה של הדמות.
הקשר עם אחותו וונסדיי הוא רכיב מרכזי נוסף בדמותו של פאגסלי.
בין השניים שוררת מערכת יחסים טעונה אך יציבה, שמבוססת לרוב על תחרות, סבל הדדי, וניסויים כואבים – אולם כל אלו מבוצעים מתוך תחושת שותפות חזקה.
הם מבלים רבות יחד, חולקים תחומי עניין אפלים, ונראים כצמד מגובש במיוחד.
בעוד שבגרסאות מסוימות פאגסלי הוא הבכור ומוצג כאח מגונן, בגרסאות אחרות – כמו בסדרה "ונסדיי" – הוא דווקא צעיר יותר ונזקק להגנתה של אחותו.
פאגסלי כמעט תמיד מוצג כילד נמוך וקצר-קומה, בעל מבנה גוף מלא, לבוש חולצת פסים אופיינית ולעיתים קרובות מלא לכלוך או בוץ.
לרוב שיערו בלונדיני, אך בגרסאות מאוחרות יותר – שיערו כהה.
לעיתים נוסף לדמות תחביבים ביזאריים, כגון איסוף שלטי אזהרה, קישוט החדר בתמרורים וסימנים מסוכנים, או אחזקת חיות מחמד אקזוטיות: ברוב הגרסאות מדובר בתמנון בשם אריסטו, ובסרטים המונפשים נוסף לו דיונון בשם סוקרטס.
מאפיין נוסף הוא עמידותו של פאגסלי לכאב או סבל פיזי, ולעיתים אף שמחתו ממנו.
בסרטים ובסדרות מסוימות הוא נראה מתחשמל או נפגע – אך מגיב בצחוק או בהנאה, כחלק מההיפוך הערכי שמאפיין את משפחת אדמס כולה.
דמותו של פאגסלי אדמס הופיעה בכל עיבודיו הקולנועיים והבימתיים של "משפחת אדמס", תוך שינויים מסוימים בגילו, באופיו ובמערכת יחסיו עם אחותו, ונסדיי.
בסדרת הטלוויזיה "משפחת אדמס" ששודרה ברשת "ABC" בין השנים 1964–1966, גילם את פאגסלי השחקן קן וות'רווקס.
דמותו תוארה כאח הבכור במשפחה, בעל מבנה גוף מלא, ולעיתים הציגו אותו כבעל כישרון הנדסי מפתיע – הוא בנה מכונות משוכללות כגון רובוטים, מחשבים ומכשירי עינויים.
על אף תחביביו האפלים, מערכת יחסיו עם אחותו, ונסדיי, הייתה לרוב ידידותית, והם נהגו לשחק יחד במשחקים מסוכנים באופן הדדי ומהנה.
באחד הפרקים ("Morticia and the Psychiatrist"), חוששים הוריו מהתנהגותו ה"נורמטיבית" – כגון הצטרפות לתנועת הצופים ושעשוע עם כלבלב – אך נרגעים כשבהמשך הוא שב לדפוסי התנהגותו המקאבריים.
וות'רווקס שב לגלם את דמותו של פאגסלי, הפעם כמבוגר העובד כרופא אליל, בספיישל הטלוויזיוני משנת 1977, "ליל כל הקדושים עם משפחת אדמס החדשה".
במהלך השנים נולדו לגומז ומורטישיה שני ילדים נוספים, הזהים במראם לפאגסלי וונסדיי המקוריים ונקראים בהתאם "פאגסלי ג'וניור" ו"ונסדיי ג'וניור".
בצמד הסרטים "משפחת אדמס" (1991) ו"החיים לפי משפחת אדאמס" (1993), גולמה דמותו של פאגסלי על ידי השחקן ג'ימי וורקמן.
בעיבודים אלו, הוא משמש כשותף נאיבי למזימותיה האכזריות של אחותו, ונסדיי, שמרבה לנסות לפגוע בו בדרכים שונות, כגון התחשמלות, חנק או ירי בקשת – אך לעיתים הוא מחזיר לה באותה המטבע.
בסרט הראשון, השניים מקימים דוכן לימונדה, אך המשקה שהם מכינים רעיל וגורם ללארץ' לירוק להבות.
בסרט ההמשך, נשלחים פאגסלי וונסדיי למחנה הקיץ "צ'יפווה", שם הם נאלצים להשתתף במחזה חג ההודיה בשם "A Turkey Called Brotherhood".
פאגסלי מגלם תרנגול הודו ששר את השיר ההיתולי "Eat Me".
בהמשך הסרט הוא מסייע לוונסדיי לזרוע כאוס ומהומה ברחבי המחנה.
ב"משפחת אדמס: המפגש" (1998), גולמה דמותו של פאגסלי על ידי ג'רי מסינג.
בעיבוד זה דמותו זהה לגרסאותיה הקודמות, אך נוסף לה קו עלילה רומנטי: פאגסלי מתאהב בילדה בשם ג'ינה (בגילומה של היילי דאף).
הוא אף מציין ששמו מתורגם ל"משאבת קיבה" בבולגרית.
בסרט ההנפשה "משפחת אדמס" (2019) דובבה דמותו של פאגסלי על ידי פין וולפהארד, ובסרט ההמשך משנת 2021, "משפחת אדמס 2", החליף אותו ג'בון "וונה" וולטון.
בעיבודים אלו, מתואר פאגסלי כילד פזיז, מלוכלך וחסר נימוסים, שמעדיף לאכול בידיים, לשחק בבוץ ולהשתמש בחומרי נפץ במקום כלי נשק מסורתיים.
אביו, גומז, מבקר אותו על כך שאינו שומר על מסורת החרב המשפחתית.
עם זאת, פאגסלי מוכיח כי גם נשק "בלתי-שגרתי" כמו פצצות הוא לגיטימי, ומשפיע על בני משפחתו לאמץ גישות חדשות.
בסרט השני הוא מופיע בתפקיד קטן יותר, אך ממשיך לנסות להרשים בנות – כולל רומן קצר עם נערה בשם אופליה שהופכת בטעות לחזירה.
באפריל 2010, הועלה עיבוד מוזיקלי בהשראת הזיכיון על תיאטראות ברודוויי, בו גולם פאגסלי על ידי אדם ריגלר.
במחזמר, מוצג פאגסלי כילד כבן 11, צעיר בשבע שנים מאחותו, ונסדיי.
במהלך העלילה, הוא מביע את חששו מהתבגרותה של ונסדיי ונחישותה לעזוב את הבית ולהתחתן, ומנסה לחבל בקשר שלה מתוך כמיהה להשיב את היחסים ביניהם לקדמותם.
בסיבוב ההופעות הלאומי של המחזמר (2011–2012) גילמו את פאגסלי פטריק ד.
בחודשים מרץ–מאי 2012 החליף את טסטה השחקן אית'ן וקסלר.
בסדרה הקנדית "משפחת אדמס החדשה", ששודרה בשנים 1998–1999, גילם את פאגסלי השחקן ברודי סמית'.
גרסה זו של הדמות דומה מאוד לדמותו משנות ה-60, אך מציגה את אותו כאחיה הצעיר של ונסדיי, ולא כאחיה הבכור.
בסדרה הקומית "ונסדיי" מבית "נטפליקס", דמותו של פאגסלי מגולמת על ידי אייזק אורדונז.
בניגוד לרוב הגרסאות הקודמות, פאגסלי צעיר מאחותו וונסדיי ובעל שיער שחור (ולא בלונדיני).
הוא מתואר כילד שקט ועדין יחסית, שסובל מבריונות בבית הספר – אך זוכה להגנה נחושה מאחותו, שמצהירה שהיא היחידה שלה הרשות לענות אותו.
בעונה השנייה הוא עתיד להצטרף ללימודים בפנימיית "נוורמור", ונרמז שיש לו יכולת להפעיל מניפולציות אלקטרומגנטיות, בדומה לדודו פסטר.
פאגפאג (בטאגאלוג: Pagpag) הוא מאכל רחוב נפוץ בפיליפינים, המורכב משאריות מזון שנאספו מפחי אשפה, בעיקר ממסעדות מזון מהיר.
השאריות עוברות ניקוי, חימום חוזר ולעיתים טיגון נוסף ולאחר מכן נמכרות או נצרכות בקרב אוכלוסיות מוחלשות.
התופעה מזוהה בעיקר עם אזורים עירוניים עניים ומהווה סמל לעוני קיצוני ולחוסר ביטחון תזונתי.
פירוש המילה פאגפג בשפת הטאגאלוג היא להסיר לכלוך, פעולה המתארת את תהליך ניקוי שאריות המזון לפני עיבודן מחדש.
שאריות המזון נאספות בדרך כלל בלילה מפחי אשפה של מסעדות, לאחר מכן הן ממוינות, נשטפות במים ולעיתים מבושלות או מטוגנות מחדש כדי לשפר את הטעם ולהפחית סיכונים בריאותיים.
המנות כוללות לרוב שאריות עוף מטוגן, בשר, אורז ורטבים.
המאכל נפוץ בעיקר בקרב קהילות החיות מתחת לקו העוני, שאינן מסוגלות לרכוש מזון טרי באופן קבוע.
עבור רבים מדובר בפתרון הישרדותי ולא בבחירה קולינרית, התופעה מדגישה פערים כלכליים, בעיות תעסוקה ועלויות מחיה גבוהות בערים גדולות כמו מנילה.
המאכל זוכה לסיקור תקשורתי בינלאומי ולביקורת מצד ארגוני זכויות אדם ובריאות הציבור.
פאה נוכרית (קפלט) היא פריט איפור המונח על הראש דמוי שיער.
פאות נוכריות עשויות משיער אנושי טבעי או משיער סינתטי.
הפאה הנוכרית הופיעה מוקדם בהיסטוריה והייתה נפוצה מאוד בתרבויות העתיקות המזרח תיכוניות, באותה תקופה חבישת הפאה נחשבה לסמל סטטוס גבוה.
במצרים העתיקה חבשו המצרים בני שני המינים פאות, ופאות הגברים הצטיינו באיכות גבוהה יותר.
הפאה נעלמה מאזורים אלה עם התמוטטות האימפריות הגדולות בתחילת ימי הביניים.
הפאה זכתה לעדנה מחודשת מאוחר יותר אצל הגברים באירופה בתחילתה של העת החדשה.
הפאה הנוכרית שימשה את כלל האוכלוסייה, ובפרט את בני המעמד הגבוה.
במקומות שבהם היו נפוצות הנאורות וההשכלה, היו מצויים גם רבנים, הוגים ואנשי רוח רבים שחבשו את הפאה הנוכרית לראשם, ללא כיסוי ראש אחר.
באירופה היא חדלה להיות נפוצה עם תחילת המאה העשרים.
כיום עדיין מצויות פאות רבות ברחבי העולם ועדיין ממשיכים בייצור פאות עבור הציבור היהודי אורתודוקסי ועבור קירחים.
נשים רבות בציבור החרדי מכסות את ראשן בפאה נוכרית, ובוחרות באפשרות זו כדי לקיים את חובת כיסוי שערות הראש.
הפאה בנויה משני חלקים עיקריים: רשת ושיער.
הפאות נבדלות זו מזו במבנה הרשת, ובחומר ממנו היא עשויה.
בנוסף הפאות נבדלות זו מזו בסוגי השיער ובאיכויות השונות של סיב השערה.
רשת הפאה מחולקת לארבעה חלקים עיקריים: החלק העליון – ממוקם על החלק העליון של הראש, החלק האמצעי – ממוקם בחלק האחורי של הראש, ה"עורפית" – ממוקמת על העורף ו"האוזניים" – ממוקמות על הרקות משני צידי הראש.
השיער נשזר ומחובר לחלקים השונים של הרשת בעבודת יד או בעבודת מכונה.
סוג הרשת מותאם לדרך בה השיער מחובר לפאה: בעבודת יד ישנו שימוש ברשת דקה עם חורים קטנים ובעבודת מכונה ישנו שימוש ברשת עבה יותר עליה נתפר השיער בעזרת מכונה.
ישנם גם סוגי פאות בהם ישנו שילוב של עבודת יד עם עבודת מכונה בחיבור השער לרשת (מונו רחב, מונו צר, מונו נקודה, סקין טופ).
השיער הנשזר לפאה שונה ומגוון ונחלק לשלושה סוגים עיקריים: שיער טבעי מבני אדם, שיער טבעי מן החי, ושיער מלאכותי.
השיער הטבעי שמקורו משיער של בני אדם נאסף ממקומות שונים בעולם, כאשר לאזורים גאוגרפיים שונים ישנם אפיוני שיער שונים:
שיער אסיאתי – (סין, יפן, קוריאה, תאילנד וכדומה) שיער עבה חלק וברובו בצבעים כהים.
שיער הודי – שיער דק, ארוך, גלי או חלק בצבעים כהים.
שיער טורקי – שיער דק לרוב גלי בגוונים כהים.
שיער אירופאי – שיער דק שמקורו ברוסיה / אוקראינה ומזרח אירופה.
שיער חלק עד גלי בגוונים של בלונד עד חום.
שיער דרום אמריקאי – (ברזיל, ארגנטינה, פרו, בוליביה וכדומה) שיער מעט עבה ארוך חלק או גלי בגוונים כהים.
שיער אפריקאי – שיער עבה מסולסל בגוונים של שחור.
לרוב שיער בעלי החיים עבה ואינו מתאים ליצור פאות, אבל לעיתים נעשה שימוש בשיער יאק הבית על ידי ערבוב כמות קטנה יחד עם שיער אדם, על מנת להוזיל את עלות השיער.
בחלק מהפאות משמשי סיב סינתטי כתחליף שיער.
למרות ניסיונות רבים עדיין לא הצליחו לייצר סיב סינתטי אשר יהיה זהה בתכונותיו לשיער הטבעי.
סיבים סינתטיים שונים נבדלים זה מזה בגמישות, רכות, חוזק, עמידות בחום, צבע ובאפשרות לשינוי צורה וצבע.
כיום נעשה שימוש בסיבים שונים לשיער סינתטי.
חברת אדורנס היפנית שולטת כיום ברובו של שוק השיער הסינתטי העולמי.
פאות שונות נבדלות לפי השיער המשמש להם (טבעי או מלאכותי), והשימוש לו הם מיועדות:
פאה משיער טבעי – פאה בה כל השיער הנשזר לרשת הוא שיער טבעי.
פאה משיער סינתטי – פאה כל השיער הנשזר לרשת הוא שיער סינתטי לסוגיו השונים.
פאה רפואית – פאה המיועדת לרוב לשימוש על ידי חולים העוברים טיפולים אונקולוגיים המאבדים את שיערם באופן זמני כתוצאה מטיפולים כימותרפיים או הקרנות.
פאת רשת – פאה לשימוש בתיאטרון, קולנוע ותוכניות טלוויזיה.
פאות אלו מוכנות בצורה ייעודית תוך שימוש ברשתות דקות במיוחד.
הפאה מתוכננת ומותאמת בדיוק לראשו של השחקן ולתספורת המיועדת, ודורשות מקצועיות רבה.
פאה לתחפושת – פאות העשויות משיער סינתטי.
הפאות מיועדות לשימוש בחגים ובאירועים כמו פורים, ליל כל הקדושים ומסיבות שונות.
אורך חיי הפאות לתחפושות קצר ומחירן זול מאד.
פאה משיער אירופאי (קאסטם) – פאה עשויה משיער אירופאי איכותי ביותר.
השיער בפאה לרוב אינו צבוע או מעובד.
ברוב הפאות העשויות משיער אירופאי ישנו "סקין טופ" (מראה דמוי קרקפת) המקנה לפאה מראה טבעי.
פאה להדבקה – פאה העשויה לרוב משיער טבעי.
הפאה עשויה מרשת לא אלסטית, ובהיקף שלה, ישנו "פס הדבקה", לרוב ברוחב של 2 ס"מ.
על פס זה נמרח דבק נוזלי או מודבק דבק דו צדדי המאפשר להצמיד את הפאה לתקופה של שבוע עד שלשה שבועות מבלי להוריד אותה.
הפאה אינה מיועדת להדבקה על שיער טבעי, והשימוש בדבק עלול לגרום גירוי בקרקפת ואף נזק גדול יותר.
תחזוקת הפאה נבדלת לפי סוג הפאה, את הפאה העשויה על רשת אלסטית ניתן ורצוי להוריד בזמן מקלחת ושינה.
מומלץ לחפוף אותה בין פעם לשבועיים לארבעה שבועות.
את הפאה יש לחפוף בעזרת שמפו ומרכך ייעודיים.
יש נשים אשר הולכות לפאנית או ספר מומחה שיחפפו את הפאה.
את הפאה המודבקת חופפים בזמן המקלחת עם שמפו ומרכך.
שטיפת הפאה לאחר מכן הכרחית למניעת הצטברות שאריות שמפו שיגרמו להתפתחות חיידקים, לגירוי בראש ולריח לא נעים.
הצמדת הפאה לראש תלויה בסוג הרשת עליה השיער נשזר.
יש שני סוגים עיקריים: פאה העשויה על רשת אלסטית ופאה מודבקת.
בפאה העשויה על רשת אלסטית הרשת גמישה, ולאחר התאמה של גודל הרשת לראש, הפאה נצמדת מעל השערות הטבעיות של האשה, בשל התכונות של הרשת הגמישה.
בפאה המודבקת הרשת לא גמישה ויש צורך להדביק אותה ישירות לקרקפת.
במקרה בו יש שיער טבעי תחתיה יש צורך לגלח אותו על מנת לאפשר הדבקה ישירה על הקרקפת.
ההדבקה נעשית בעזרת דבק מקצועי.
את ההדבקה יש לחדש אחת ל־4–6 שבועות.
רשת הפאה מותאמת למבנה הגולגולת.
את חלק הפאה המכונה "אוזניים" מניחים על הרקות (צדעיים) משני צידי הראש באופן שווה.
את הקו הקדמי של הפאה מניחים על קו צמיחת השיער הקיים או המשוער.
את חלק הפאה המכונה "עורפית" מניחים על העורף.
פאדמה אמידאלה היא דמות בדיונית בסדרת סרטי המדע הבדיוני מלחמת הכוכבים.
מדינאית בכירה, אשתו של אנאקין סקייווקר, אמם של לוק וליאה וסבתו של קיילו רן.
דמותה גולמה על ידי השחקנית נטלי פורטמן.
פאדמה נולדה בכוכב נאבו ונבחרה למלכה בגיל 14. בזמן כהונתה הותקף הכוכב על ידי פדרציית הסחר ופאדמה הוברחה ממנו על ידי שני אבירי הג'דיי - קווי-גון ג'ין ואובי-וואן קנובי - כדי לבקש סיוע מהסנאט של הרפובליקה.
במהלך מסעם פגשה פאדמה את אנאקין כשהיה עוד ילד בן 10. אחרי שנכשלה להשיג עזרה מהסנאט, חזרה לכוכב נאבו וכרתה ברית עם הגאנגאנים, יצורים אמפיביים ששכנו ביערות ובביצות של הכוכב, שהיו ביחסי עוינות הדדית עם בני האדם.
צבא הגאנגאנים הצליח לעכב את צבא הדרואידים של פדרציית הסחר, בזמן שפאדמה ואבירי הג'די השתלטו על הארמון המלכותי ואנאקין סקייווקר השמיד את תחנת החלל של הפדרציה ושיתק את צבא הדרואידים.
לאחר שירותה כמלכה העם רצה שתהיה סנטורית בסנאט הגלקטי וכך נבחרה לסנטורית של נאבו.
במשך שירותה בסנאט, רצו אנשי פדרציית הסחר להרוג אותה וניסו להתנקש בה בזמן נחיתתה בקורוסנט.
לאחר התקרית ממנה ניצלה בזכות כפילה, הוצמדו אליה אנאקין ואובי-ואן כשומרי ראש.
ניסיון התנקשות נוסף הוביל להחלטה לשלוח את פאדמה ואנאקין להסתתר בנאבו.
למרות הסתייגותה של פאדמה, השניים מתאהבים על רקע הנופים הפסטורליים של אזור האגמים.
פאדמה גם מסייעת לאנאקין כאשר הוא יוצא לחלץ את אמו, שנשבתה בידי נוודי חולות בטטואין.
היא גם מנחמת אותו אחרי שאמו מתה בזרועותיו והוא טבח בשבט ששעבד אותה, כנקמה.
בסוף הסרט מלחמת הכוכבים - פרק 2: מתקפת המשובטים השניים מתחתנים בסתר, מאחר שלאבירי ג'די אסור להינשא.
בסרט מלחמת הכוכבים - פרק 3: נקמת הסית' פאדמה נכנסת להריון מאנאקין.
בו בזמן, הוא סובל מחזיונות ביעותים שבהם פאדמה מתה בייסורים בזמן הלידה.
אחרי שעבר לצד האפל בניסיון להציל אותה ממוות, אנאקין כמעט הורג את פאדמה, כאשר חשב שבגדה בו והסגירה אותו לאובי-וואן קנובי, אך הוא נמלך בדעתו ברגע האחרון.
למרות העובדה שלא ניזוקה פיזית באופן קטלני, פאדמה איבדה את רצונה לחיות.
היא יולדת תאומים בניתוח ועל ערש דווי מבקשת פאדמה מאובי-וואן לזכור שבאנאקין עדיין נשאר טוב.
פאדמה היא אישה אמיצה, מדינאית אידיאלסטית ומוכשרת.
היא סירבה להיכנע לתכתיבי פדרציית הסחר ואף נמלטה במבצע מסוכן כדי לגייס עזרה.
כאשר נחתה יחד עם קווי-גון ג'ין ואובי-וואן קנובי על כוכב טטואין היא ירדה לתור אותו במסווה של משרתת.
כאשר חזרו אבירי הג'דיי אל נאבו כדי להציל את הכוכב מהמצור, נאותה פאדמה להצעתו של ג'אר ג'אר בינקס לבקש עזרה מהגאנאגנים, שבט של יצורים אמפיביים מנאבו ששרה בעוינות הדדית עם בני האדם.
פאדמה - במהלך של אומץ, תבונה דיפלומטית וכנות - חשפה את זהותה האמיתית בפני ראש השבט, נאותה להשתחוות בפניו ולהפגין כלפיו כבוד רב.
בכך זכתה בהערכתו ואמונו, והצליחה לגייס את שבטו למלחמה בפדרציית הסחר.
בזמן שצבא הגאנאגנים נלחם בעוז בצבא הדרואידים, הובילה פאדמה יחד עם קווי-גון ג'ין, אובי-וואן, אנאקין ושומרי ראשה פשיטת קומנדו נועזת אל הארמון המלכותי על מנת ללכוד את ראשי הפדרציה ולדרוש את כניעתם.
בפשיטה גילתה פאדמה מיומנות, זריזות ואף יכולת בשימוש באקדח בלאסטר.
פאהארי (Pahari וגם Pahaari) היא שפה המדוברת בצפון הודו.
אחת משתי השפות הרשמיות בהימאצ'ל פרדש, ומדוברת גם באוטר פרדש, פנג'אב, וכן בנפאל ופקיסטן.